GladAfrica kry ‘n blye afskeid | Die Vryburger
Die burgemeester van Tshwane, Stevens Mokgalapa, het na bewering R250 miljoen aan GladAfrica gegee as ‘n goue handdruk nadat die Raad besluit het om alle bande met die maatskappy te beëindig.
Mokgalapa ontken dat dit ’n “skenking” is en sien dit as deel van die afhandeling van hul kontrak wat eindig op 30 Junie 2019.
Onwettige betalings van meer as R500 miljoen is reeds gedoen aan die omstrede maatskappy sedert hul kontrak begin het.
Bewerings word gemaak dat die munisipaliteit ook by ’n reeks korrupsie gevalle betrokke is, maar wat deeglik bewaarde geheime bly. Ehrenreich skuldig aan haatspraak teen Joodse raad | Netwerk24
Deur Jana Breytenbach 12 September 2018 16:55
Tony Ehrenreich, voormalige adjunk-sekretaris-generaal van Cosatu, moet die Joodse Raad van Afgevaardigdes (SAJBD) verskoning vra nadat bevind is dat sy Facebook-kommentaar haatspraak was.
Tony Ehrenreich Foto: Daily Sun
Die Menseregtekommissie (MRK) het Woensdag gesê die klag waaraan hy skuldig bevind is, spruit uit kommentaar wat hy op 13 Augustus 2014 oor die konflik tussen Israel en Hamas in die Gasa-strook op sy Facebook-profiel geplaas het.
Hy het geskryf die SAJBD moet Suid-Afrikaners se wraak “voel” elke keer wanneer ’n burgerlike in Gasa doodgemaak word. Daar moet “konflik” teen die ondersteuners en finansiers van Israel se oorlog wees.
Die MRK het bevind dat hierdie kommentaar as haatspraak teen die lede van SAJBD gesien kan word.
Die MRK het Ehrenreich beveel om verskoning te vra en sy verbintenis tot grondwetlike waardes te verklaar. Hy moet dit binne ’n maand ná die bevinding doen.
Ehrenreich het by navraag gesê hy staan by sy mening oor Gasa en teen diegene wat die Israeliese weermag in Suid-Afrika ondersteun, omdat “hulle nie in die gees van Madiba optree nie”.
Hy sal die MRK se uitspraak deeglik bestudeer en ’n manier probeer vind waarop hy, die MRK en die SAJBD ’n gesamentlike oplossing kan bereik.
Die MRK het ’n tweede klag oor soortgelyke uitlatings teen Ehrenreich verwerp.
Meer oor: Menseregtekommissie | Tony Ehrenreich | Israel | Hamas | Haatspraak